మహబూబ్ నగర్ జిల్లా
తెలంగాణలో భౌగోళికంగా మహబూబ్ నగర్ జిల్లా అతి పెద్ద జిల్లా. పాలమూరు అని కూడా పిల్వబడే ఈ జిల్లాలో 1553 రెవెన్యూ గ్రామాలు, 1347 గ్రామ పంచాయతీలు, 64 మండలాలు, 5 రెవెన్యూ డివిజన్లు, 10 పురపాలక సంఘాలు (నగర పంచాయతీలతో కలిపి), 2 లోక్‌సభ నియోజక స్థానాలు, 14 అసెంబ్లీ నియోజక వర్గ స్థానాలు ఉన్నాయి. కృష్ణా మరియు తుంగభద్రలతొ పాటు దిండి, బీమా లాంటి చిన్న నదులు జిల్లాలో ప్రవహిస్తున్నాయి. 7వ నెంబరు జాతీయ రహదారి, సికింద్రాబాదు - ద్రోణాచలం రైల్వే మార్గం ప్రధాన రవాణా సౌకర్యాలు. పంచాయత్‌రాజ్ రహదారులలో మహబూబ్ నగర్ జిల్లా రాష్ట్రంలోనే ప్రథమస్థానంలో ఉంది.
తాడ్వాయి (జయశంకర్ జిల్లా)
వైశాల్యంలో జిల్లాలోనే అతిపెద్ద మండలం. కానీ జనాభాలో అతి చిన్నది. పూర్తిగా గోదావరి లోయ దండకారణ్యంలో ఉన్న ఈ మండలంలో అనేక వాగులు, ఉపనదులు ఉన్నాయి. రక్షిత అటవీ ప్రాంతం ఉంది. వన్యప్రాణి సంరక్షణ కేంద్రం కూడా నెలకొని ఉంది. పర్యాటకంగా అత్యద్భుతంగా ఉండే ఈ మండలానికి ప్రచారం అంతగా లేదు. సౌకర్యాలు కూడా అంతంత మాత్రమే.